Аднан Хамидовић рођен је у Бијељини, 31. маја 1982. године, где је живео до 1992. године. Након избијања рата са породицом се сели у Нирнберг, у Немачку, где је живео до 1998. године. Прве додире с хип хопом имао је Немачкој где се бавио цртањем графита и где је почео с писањем првих текстова који су били на немачком језику. По повратку у Босну, долази у Тузлу, узима спреј у руке и у потпуности наредни период свог живота посвећује цртању графита.